Document ID: /roh_data/filtered/fineweb-2-filterrobots_roh.jsonl.gz/65417

Tgi ch'è 60 onns vegl e na chatta betg lavur pli, duai en l'avegnir survegnir ina renta transitorica. Il Cussegl dals chantuns sustegna l'idea da quella nova ovra sociala en Svizra. La Chombra pitschna ha approvà la proposta da la conferenza d'intermediaziun. I va per eliminar las ultimas differenzas tranter las duas chombras parlamentaras.
Persunas che na pon cun 60 onns betg pli retrair daners da l'assicuranza da dischoccupaziun, duain survegnir la renta transitorica per betg crudar en l'agid social.